फिलीपींस में तूफान में 101 की मौत, हजारों बेघर  
फिलीपींस के अधिकारियों का कहना है कि पिछले दिनों में आए दो तूफानों में मरने वालों की संख्या 101 हो गई है। हजारों लोग अब भी बेघर हैं।
फिलीपींस के अधिकारियों का कहना है कि पिछले दिनों में आए दो तूफानों में मरने वालों की संख्या 101 हो गई है। हजारों लोग अब भी बेघर हैं। नागरिक सुरक्षा विभाग के कार्यालय ने बताया कि तूफान नेसट से 82 लोग मारे गए, जबकि इसके पांच दिन बाद आए तूफान नालगाए में 19 लोग मारे गए हैं।  अधिकारियों ने कहा कि ज्यादातर लोगों की मौत बाढ़ के कारण हुई है। अन्य लोगों की मौत बिजली के खंभे गिरने, मलबों में दबने और भूस्खलन में हुई है। यहां अब भी 27 लोगों के लापता होने की खबर है। ऐसे में मरने वालों की संख्या बढ़ सकती है। करीब 67,000 लोग अब भी बेघर हैं।